

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA KLOŠTAR PODRAVSKI**

**OPĆINSKO VIJEĆE**

KLASA:

URBROJ:

Kloštar Podravski, \_\_\_\_\_\_\_\_\_\_\_\_\_\_\_

Na temelju članka 44. Zakona o komunalnom gospodarstvu (“Narodne novine“ broj 68/18. i 110/18), članka 36. stavka 1. Zakona o koncesijama („Narodne novine“ broj 69/17, članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13, 3/18. i 7/20) i članka 19. Odluke o komunalnim djelatnostima koje se mogu obavljati na temelju koncesije na području Općine Kloštar Podravski („Službeni glasnik Koprivničko-križevačke županije“ broj 9/19) Općinsko vijeće Općine Kloštar Podravski na \_\_\_\_\_\_. sjednici održanoj \_\_\_\_\_\_\_\_\_\_\_ 2020. godine, donijelo je

**O D L U K U**

**o odabiru najpovoljnijeg ponuditelja za davanje koncesije za obavljanje komunalne djelatnosti – dimnjačarski poslovi na području Općine Kloštar Podravski**

**I.**

U provedenom otvorenom postupku davanja koncesije za obavljanje komunalne djelatnosti dimnjačarski poslovi na području Općine Kloštar Podravski za davatelja koncesije Općina Kloštar Podravski, kralja Tomislava 2, 48362 Kloštar Podravski, OIB:89238941129 odabire se ponuda ponuditelja

**DIMKO d.o.o., Dravska 275,33405 Pitomača, OIB:36233113371.**

**II.**

**Priroda i opseg djelatnosti koncesije:** koncesijom se stječe pravo obavljanja komunalne djelatnosti dimnjačarskih poslova na području Općine Kloštar Podravski, a što podrazumijeva čišćenje i kontrolu dimovodnih objekata i uređaja za loženje.

**Mjesto obavljanja djelatnosti koncesije:** obavljanje komunalne djelatnosti koja je predmet koncesije provodi se na području Općine Kloštar Podravski koje obuhvaća naselja: Kloštar Podravski, Kozarevac, Budančevica i Prugovac.

**III.**

Koncesionar će davatelju koncesije Općini Kloštar Podravski plaćati godišnju naknadu za koncesiju u iznosu od 6.850,00 kuna godišnje uplatom na žiro-račun Općine Kloštar Podravski, sukladno Dokumentaciji za nadmetanje i prijedlogu ugovora.

Koncesionar će dimnjačarske poslove obavljati po cijenama sukladno ponudi.

Koncesionar ne smije mijenjati cijene usluga bez suglasnosti davatelja koncesije.

**IV.**

Ugovor o koncesiji za obavljanje komunalne djelatnosti dimnjačarski poslovi zaključit će Općinski načelnik po konačnosti odluke o odabiru na vrijeme od 5 godina.

Koncesionar mora za cijelo vrijeme trajanja koncesije i nadalje imati registriranu djelatnost u svezi s predmetom koncesije i biti upisan u sudski registar za obavljanje navedene djelatnosti.

Koncesionar će u roku od 8 dana od potpisa ugovora davatelju koncesije dostaviti jamstvo za uredno ispunjenje ugovora u obliku bjanko zadužnice s iznosom koji pokriva petogodišnji iznos koncesijske naknade.

**OBRAZLOŽENJE**

Općina Kloštar Podravski provela je postupak za davanje koncesije za obavljanje komunalne djelatnosti dimnjačarskih poslova na području Općine Kloštar Podravski na temelju Zakona o komunalnom gospodarstvu („Narodne novine“ broj 68/18. i 110/18), Zakona o koncesijama („Narodne novine“ broj 69/17) i Odluke o komunalnim djelatnostima koje se mogu obavljati na temelju koncesije na području Općine Kloštar Podravski („Službeni glasnik Koprivničko-križevačke županije“ broj 20/19).

Obavijest o namjeri davanja koncesije objavljena je u Elektroničkom oglasniku javne nabave pod brojem 2020/S 02K-0018003.

U roku za dostavu ponuda pristigla je jedna ponuda:

- DIMKO d.o.o., Dravska 275,33405 Pitomača, OIB:36233113371

Sačinjen je Zapisnik o otvaranju ponuda, Klasa: 363-04/20-01/1, Urbroj: 2137/16-20-8 od 01. lipnja 2020., Zapisnik o pregledu, usporedbi i ocjeni ponuda, Klasa: 363-04/20-01/01, Urbroj: 2137/16-20-9 od 3.06.2020. godine.

Temeljem dostavljenih zapisnika i prateće dokumentacije, ocjenjeno je da ponuda DIMKO d.o.o., Dravska 275,33405 Pitomača, OIB:36233113371prihvatljiva tako da se s ovim ponuditeljem može zaključiti ugovor o koncesiji sukladno dokumentaciji za nadmetanje.

**U p u t a o p r a v n o m l i j e k u:**

Protiv ove Odluke može se izjaviti žalba u roku 5 (pet) dana od dana primitka ove Odluke. Žalba se izjavljuje Državnoj komisiji za kontrolu postupaka javne nabave u pisanom obliku, a dostavlja se neposredno kao i poštom. Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način, sukladno članku 145. Zakona o javnoj nabavi („Narodne novine“ broj 90/11 i 83/13).

**PREDSJEDNIK:**

**Antun Karas**

Dostaviti:

- DIMKO d.o.o., Dravska 275,33405 Pitomača,

- Jedinstveni upravni odjel, ovdje